सागर भाजपा जिला अध्यक्ष बने राजा दुबे
संगठन ने युवाओं पर भरोसा जताया है। सभी जिला अध्यक्षों में अधिकांश युवा हैं। शायद इसी का फायदा मुझे मिला और जिला अध्यक्ष बनाया गया। यह कहना है सागर के नए जिला अध्यक्ष राजा दुबे का। करीब दो दिनों से चल रही रायशुमारी के बाद सोमवार का प्रदेश भाजपा ने सागर जिला अध्यक्ष पद के लिए दुबे का नाम घोषित कर दिया है। रविवार और सोमवार को पार्टी चुनाव अधिकारी रामेश्वर शर्मा ने पदाधिकारियों से चर्चा करते हुए जिला अध्यक्षों के लिए तीन-तीन नाम लिए थे। शेष | पेज 10 पर
राजा दुबे बने भाजपा के नए सागर जिला अध्यक्ष
जिसके बाद भोपाल में हुए संगठन के वरिष्ठजनों के मंथन बाद दुबे के नाम पर मुहर लगाई गई। पार्टी ने एक बार फिर युवा नेतृत्व के हाथों में जिला संगठन की कमान सौंपी है। दुबे ने बताया कि पार्टी के इस जिम्मेदारी के बाद पार्टी के विस्तार पर विशेष ध्यान दिया जाएगा। सभी मंडलों का उनके क्षेत्र में कार्यालय हो इसके लिए कार्य करूंगा। कार्यकर्ताओं के साथ मिलकर पार्टी की रीति-नीतियों के विस्तार किया जाएगा। इधर, भाजपा जिला अध्यक्ष की घोषणा के बाद सोमवार को तीन बत्ती चौराहे पर आतिशबाजी की गई।
awa_Deva hin_Deva awa_Deva hin_Deva